stanford-oval/wikipedia huggingface dataset:
Kreikan kuvaus

| Kreikan kuvaus> Περιήγησις τῆς Ἑλλάδος |
| --- | --- |
 Teoksen käsikirjoitus vuodelta 1485. Biblioteca Medicea Laurenziana.
Alkuperäisteos
Kirjailija:  Pausanias
Kieli:  muinaiskreikka
Genre:  maantiede, matkakertomus
Julkaistu:  noin 150–180
Löydä lisää kirjojaKirjallisuuden teemasivulta
Kreikan kuvaus (m.kreik. Περιήγησις τῆς Ἑλλάδος, Periēgēsis tēs Hellados tai Ἑλλάδος περιήγησις, Hellados periēgēsis) on Pausaniaan kirjoittama matkakertomus ja maantieteellinen kuvaus antiikin Kreikasta. Se esittää kuvauksen Pausaniaan matkoillaan Manner-Kreikan alueella näkemistään kohteista, kuten Ateenasta, Delfoista, Olympiasta ja Joonian rannikosta. Maantieteellisen kuvauksen ohella Pausanias käsittelee erilaisia historiallisia ja uskonnollisia kohteita, arkkitehtuuria ja taidetta sekä paikkoihin liittyviä historiallisia ja mytologisia tapahtumia.
Historia > Tekstihistoria ja merkitys

Antiikin aikana Pausaniaan teos jäi hyvin vähälle huomiolle. Sitä ei juurikaan luettu, muut kirjailijat eivät mainitse sen kirjoittajaa eikä teosta lainata muissa teoksissa. Vähäinen huomio johtuu mahdollisesti teoksen laajasta sisällöstä, joka palveli vain harvoja lukijoita sellaisenaan; paikkoja koskevat yksityiskohdat eivät välttämättä kiinnostaneet niitä, jotka lukivat teosta kotona, ja historialliset kuvaukset taas tekivät teoksesta hankalan sellaiselle, joka halusi löytää paikan päällä ollessaan jonkin kohteen kuvauksen. Monen sadan vuoden ajalta tunnetaan vain yksi maininta teoksesta. Se on peräisin 500-luvulla eläneeltä Stefanos Byzantionlaiselta, joka käytti teosta lähteenä Kreikan paikannimille. Stefanos on myös ainoa lähde siihen, että teoksen kirjoittaja oli nimeltään Pausanias. Koko keskiajalta tunnetaan vain muutamia mainintoja teoksesta. Teos on säilynyt nykyaikaan vain yhden 1400-luvulta peräisin olevan käsikirjoituksen välityksellä; muutamat muut teoksen säilyneet käsikirjoitukset ovat tämän yhden kopioita.
Teos sai enemmän huomiota nykyaikaisen antiikintutkimuksen synnyn myötä. Sen editio princeps eli ensimmäinen painettu laitos oli Aldus Manutiuksen vuonna 1516 painama (Venetsia, fol.). Se sisälsi kuitenkin paljon virheitä. Romolo Amaseo teki tekstistä latinankielisen käännöksen (Rooma, 1547, 4to.). Wilhelm Xylander (Holzmann) toimitti Pausaniaan teoksesta uuden laitoksen, jonka Friedrich Sylburg viimeisteli, ja joka julkaistiin yhdessä Amaseon latinankielisen käännöksen kanssa vuonna 1583 (Frankfurt am Main, fol.; uusintapainos Hanau, 1613). Myös Joachim Kühnin laitos (Leipzig, 1696, fol.) sisälsi saman latinankielisen käännöksen. Myöhempiä laitoksia olivat muun muassa C. G. Siebelisin laitos (Leipzig, 1822-1828, 5 osaa, 8vo.), jossa tekstimuotoa ja Amaseon käännöstä oli korjattu; Immanuel Bekkerin laitos (Berliini, 1826-7, 2 osaa, 8vo.); sekä J. H. C. Schubartin ja C. Walzin laitos (Leipzig, 1838-40, 3 osaa, 8vo.).
Pausaniaan luotettavuus kyseenalaistettiin tutkimuksessa pitkään. Esimerkiksi vaikutusvaltainen Ulrich von Wilamowitz-Moellendorff katsoi, ettei Pausanias todellisuudessa ollut käynyt omakohtaisesti kuvaamissaan paikoissa, vaan hänen teoksensa nojasi suurelta osin aimpaan periegeettiseen kirjallisuuteen. Sittemmin arkeologiset löydökset ovat kuitenkin osoittaneet Pausaniaan tekemien havaintojen paikkansapitävyyden. Siksi teos on nykyään merkittävä klassillista arkeologiaa tukeva kirjallinen lähde.
Sisältö

Kreikan kuvaus käsittää kymmenen kirjaa, joista kukin on omistettu tietylle Hellaan osalle. Pausanias aloittaa matkansa Attikasta, jossa kuvausta hallitsevat Ateenan kaupunki ja sen demokset. Tämän jälkeen kohteina ovat järjestyksessä Argolis Korinthia mukaan lukien, Lakonia, Messenia, Elis, Akhaia, Arkadia, Boiotia, Fokis ja Ozolian Lokris. Akhaian kuvaus pitää sisällään Vähän-Aasian puolella sijaitsevan Joonian ja eräiden sen rannikon saarten kuvauksen. Muutoin Pausanias ei juurikaan kuvaa Kreikan saaristoa muutamia Manner-Kreikan edustalla sijaitsevia saaria, kuten Aigina ja Kythera, lukuun ottamatta. Näin hän jättää merkittäviä osia, kuten Kreetan, kokonaan kuvauksensa ulkopuolelle. Kuvaus ei myöskään kata Boiotiaa ja Fokista pohjoisempia ja läntisempiä Manner-Kreikan osia, kuten Thessalia, Epeiros, Aitolia ja Akarnania; saati nykyisen Kreikan pohjoisosia, kuten Makedoniaa ja Traakiaa. Ainakin viimeksi mainittujen pois jättämisen selittää se, että Pausanias tuskin piti niitä aitona Kreikkana.
Pausaniaan kuvaus ei ole pelkästään topografinen vaan myös kulttuurimaantieteellinen. Hän kuvaa käsittelemiensä alueiden historiallisia monumentteja, arkkitehtuuria ja taidetta, sekä poikkeaa usein mytologisiin ja historiallisiin tapahtumiin sekä uskonnollisiin ja antropologisiin aiheisiin, jotka kytkeytyvät paikkoihin tai muistomerkkeihin. Kirjaa I lukuun ottamatta Pausanias aloittaa kunkin kirjan yleisesityksellä alueen historiasta ja siihen liittyvistä myyteistä ja heeroksista. Tämän lisäksi historiaan poiketaan yksittäisten kohteiden yhteydessä.
Pausanias suosii yleisesti vanhaa uudemman kustannuksella ja pyhää maallisen kustannuksella. Hän käsittelee enemmän klassisen kuin oman aikansa taidetta ja arkkitehtuuria, ja enemmän temppeleitä, alttareita ja jumalten kuvia kuin julkisia rakennuksia ja valtiomiesten patsaita. Hän ei edes mainitse joitakin suuria ja merkittäviä maallisia rakennuksia, kuten Attaloksen stoa Ateenan Agoralla tai Herodes Atticuksen eksedra Olympiassa. Pausanias on omimmalla alueellaan kuvatessaan Olympian ja Delfoin kaltaisten kohteiden uskonnollista taidetta ja arkkitehtuuria, ja hän osoittaa suurta kiinnostusta erilaisia pyhiä ja mystisiä esineitä ja muita muinaisjäännöksiä kohtaan. Vaikka Pausanias ei koskaan kyseenalaista jumalia itseään, hän arvostelee silloin tällöin näistä kerrottuja myyttejä. Välillä Pausaniaan kuvaukset ovat hyvin yksityiskohtaisia; muun muassa Delfoissa olevien maalausten kuvaus vie painettuna noin 20 sivua.
Pausanias kuvaa myös vierailemiensa alueiden luontoa, kuten kasveja ja eläimiä, sekä maanviljelyksen tuotteita; ja käsittelee erilaisia luonnonilmiöitä, kuten Syenen varjotonta keskipäivää kesäpäivänseisauksen aikoihin, maanjäristyksen tulosta kertovia merkkejä ja vuorovesi-ilmiötä. Pausaniaan teoksessa ei ole johdantoa ja se myös päättyy yllättäen.
Sisältö > Kirja I: Attika ja Megaris

Kirja I kuvaa Attikan aluetta eli Ateenaa ympäröivää maakuntaa, sekä Megarista eli Megaran aluetta. Pausanias kuvaa ennen kaikkea Ateenan nähtävyyksiä, kuten Akropolis, sekä Ateenan ympäristön demoksia. Ateenassa Pausanias tarkastelee muun muassa Athene-jumalattaren suurta kullasta ja norsunluusta valmistettua patsasta, Solonin lait kirjaavia piirtokirjoituksia, ja sodassa kuolleiden miesten muistomerkkejä ja muita kuvapatsaita. Matka kulkee kaakosta Sunionin niemeltä Ateenan kaupunkiin, sieltä koilliseen Marathoniin ja Rhamnukseen, ja sieltä länteen Salamiin ja Eleusiin kautta kohti Megaraa. Näin Pausanias kuvaa järjestyksessä seuraavat paikat:
Sunion ja Laureion
Pireus
Ateena
Akropolis
Ateenan ympäristö
Akademeia
Halimus, Zoster, Prospalta, Anagyrus ja Kefale
Prasiai ja Potamoi
Flya ja Myrrhinus
Athmonia ja Akharnai
Pentelikon-, Parnes- ja Hymettos-vuoret
Marathon
Brauron
Rhamnus
Oropos
Salamis
Psyttaleia
Pyhä tie
Eleusis
Eleutherai
Eleusiin ympäristö
Megara
Nisaia
Pagai ja Aigosthena
Skironin tie
Sisältö > Kirja II: Argolis

Kirja II kuvaa Argolista (ja samalla Korinthiaa), jossa sijaitsevat muun muassa Korintti, Mykene, Argos ja Epidauros. Samalla Pausanias käsittelee hellenistisen ajan historiaa.
Korintti
Krommyon
Isthmos eli Korintin kannas
Sikyon
Sikyonin ympäristö
Titane
Fleius
Keleai
Kleonai
Nemea
Mykene
Heraion
Argokseen johtava tie
Argos
Argoksen akropolis
Lykone- ja Khaon-vuoret
Kenkhreai ja Hysiai
Oinoi ja Artemision-vuori
Lyrkeia ja Orneai
Tiryns ja Mideia
Lessa ja Arakhnaion-vuori
Epidauros
Epidauroksen Asklepieion
Aigina
Troizen
Sfaira ja Kalaureia
Methana
Hermione
Pron- ja Kokkuks-vuoret
Maseen ympäristö
Asine
Lerna
Temenion ja Nauplia
Genesion ja Thyreatis
Neris, Eua ja Parnon-vuori
Sisältö > Kirja III: Lakonia

Kirja III kuvaa Lakoniaa, jossa sijaitsee muun muassa Sparta.
Skotitas
Karyai ja Thornaks
Sparta
Spartan Limnaion
Spartan akropolis
Amyklai
Therapneen johtava tie
Therapne
Faris ja Bryseai
Taygetos-vuori ja Helos
Arkadiaan johtava tie
Pellana ja Belemina
Krokeai
Aigiai ja Gytheion
Kranae
Trinasos ja Akriai
Geronthrai ja Marios
Asopos
Boiai
Kythera
Nymfaion ja Epidelion
Epidauros Limera
Zaraks ja Kyfanta
Brasiai
Las ja Hypsoi
Pyrrhikhos
Teuthrone ja Tainaron
Thalamai ja Pefnos
Leuktra
Kardamyle
Gerenia ja Alagonia
Sisältö > Kirja IV: Messenia

Kirja IV kuvaa Messeniaa. Samalla Pausanias käsittelee messenialaissotia Spartan ja Messenen välillä. Tällainen poikkeuksellisen laaja historiaa koskeva esitys johtuu siitä, että Messenia oli ollut pitkään Spartan alaisuudessa, eikä sillä näin ollut omaa historiaa ja merkittäviä monumentteja muiden alueiden tavoin.
Messenian historia ja messenialaissodat
Abia
Farai
Thuriatai
Kalamai ja Limnai
Pamisoksen lähteet ja Eua-vuori
Messene
Ithome-vuori
Balyra-joki
Karnasionin lehto
Andania ja Dorion
Pamisos-joki
Koronen ympäristö
Korone
Korynthion
Kolonides
Asine
Mothone
Pylos
Sfakteria
Kyparissiai ja Aulon
Sisältö > Kirja V: Elis

Kirja V kuvaa Elistä, jossa sijaitsee muun muassa Olympia.
Lepreus
Anigros- ja Akidas-joet
Samia ja Arene
Sillos ja Selinos-joki
Typaion-vuori
Alfeios-joki
Olympian kisat
Olympian Zeuksen temppeli
Olympian Pelopeion
Olympian Zeuksen alttari
Olympian muut alttarit
Olympian Heran temppeli
Heraian kisat
Kypseloksen kirstu
Oinomaoksen pylväs
Olympian Metroon ja Prytaneion
Olympian votiiviuhrit
Sisältö > Kirja VI: Elis

Kirja VI jatkaa Eliksen kuvausta.
Olympian kisojen voittajien patsaat
Olympian aarrekammiot
Olympian muut pyhäköt
Olympian stadionit
Sauros-vuori ja Erymanthos-joki
Friksa ja Parthenia-joki
Pisa ja Harpina
Pylos
Kytheros-joki
Letrini
Elis
Kyllene
Larisos-joki
Sisältö > Kirja VII: Akhaia

Kirja VII kuvaa Akhaiaa ja samalla kreikkalaisten siirtokuntia Vähän-Aasian Jooniassa ja eräillä sen rannikon saarilla.
Miletos (Joonia)
Efesos (Joonia)
Myus ja Priene (Joonia)
Kolofon (Joonia)
Lebedos (Joonia)
Teos (Joonia)
Erythrai (Joonia)
Klazomenai ja Fokaia (Joonia)
Samos (Joonia)
Khios (Joonia)
Smyrna (Joonia)
Joonian siirtokunnat
Dyme
Olenos
Patrai
Farai
Tritaia
Meilikhios- ja Kharadros-joet
Argyra
Bolina
Aigion
Helike
Keryneia
Bura
Aigai ja Krathis-joki
Aigeira
Felloe
Pellene
Mysaion
Krios- ja Sythas-joet
Sisältö > Kirja VIII: Arkadia

Kirja VIII kuvaa Arkadiaa.
Melangeia ja Artemision-vuori
Mantineian Argos (Viljelemätön) -tasanko
Mantineia
Alesion-vuori
Meri (Pelagos) -niminen paikka, Foizon ja Kharmon
Ostrakina-vuori
Vanha Mantineia ja Maira
Ankhisia-vuori
Orkhomenos
Trakhy-vuori ja Kafya
Feneoksen tasanko
Feneos
Pelleneen johtava tie
Krathis-vuori
Trikena- ja Sepia-vuoret
Kyllene- ja Khelydorea-vuoret
Nonakris ja Styks-joki
Ladon- ja Araonios-joet
Kleitor
Stymfalos
Alea
Kondylea
Psofikseen johtava tie
Erymanthos-vuori
Psofis
Tropaia ja Kaus
Thelpusa ja Onkeion
Heraia
Alifera
Melainaia ja Bufagion
Bufagos-joki ja Foloi-vuori
Gortys ja Lusios-joki
Teuthis
Paraibasion
Trapezus
Basilis ja Thoknia
Megalopolis
Maniai ja Eumenidion
Gatheatas-joki
Kromi ja Nymfas
Belemina
Trikoloni, Skias ja Zoetia
Falanthos
Skhoinos
Methydrion
Megalopoliin Suoportin tie
Mainalos-vuori ja Lykoa
Akakesion
Lykosura
Lykaion-vuori ja Theisoa
Nomian vuoret
Figaleia
Neda- ja Lymaks-joet
Kotylion-vuori
Elaion-vuori
Haimoniai ja Oresthasion
Eurotas-joki ja Boreios-vuori
Pallantion
Kresios-vuori
Tegea
Lakoniaan johtava tie
Alfeios-joki
Garates-joki
Argokseen johtava tie
Parthenios-vuori
Sisältö > Kirja IX: Boiotia

Kirja IX kuvaa Boiotiaa, jossa sijaitsi muun muassa Theba.
Plataiai
Kithairon-vuori
Skolos ja Asopos-joki
Theba
Potniai
Teumessos
Glisas ja Hypastos-vuori
Harma ja Mykalessos
Tanagra
Anthedon
Akraifnion ja Ptus-vuori
Larymna
Kopais-järvi
Olmones ja Hyettos
Kyrtones ja Korseia
Kabeirion
Fiks-vuori
Onkhestos
Thespiai
Helikon-vuori
Helikonin Musaion
Donakon
Kreusis, Thisbe ja Tifa
Haliartos
Tilfusios-vuori
Lofis-joki
Alalkomenia
Koroneia
Libethrios- ja Lafystios-vuoret
Orkhomenos
Orkhomenoksen ympäristö
Aspledon
Trofonioksen oraakkeli
Khaironeia
Petrakhos-vuori
Sisältö > Kirja X: Fokis ja Lokris

Kirja X kuvaa Fokista, jossa sijaitsee muun muassa Delfoi, sekä Lokrista.
Panopeus
Daulis
Dauliin ympäristö
Thebasta Delfoihin johtava Vuorenhalkeaman tie (se tie, jolla Oidipus surmasi isänsä)
Delfoi
Delfoin votiivilahjat
Delfoin Apollonin temppeli
Polygnotoksen maalaukset Delfoissa
Korykoksen luola
Tithorea
Tithorean ympäristö
Ledon
Lilaia
Kharadra ja Parapotamioi
Amfikleia
Drymos
Elateia
Abai
Hyampolis
Stiris
Ambrossos
Antikyra
Bulis
Kirrha
Amfissa
Myonia
Oiantheia
Naupaktos
Kirjallisuutta > Tekstilaitoksia

Pausaniae Graeciae descriptio.  (Volumnis prioris pars prior. Liber primus: Attica. Toimittanut Hugo Blümner)  Apud S. Calvary & Co, 1896.
Pausaniae Graeciae descriptio.  (Volumnis Primi, Pars Posterior, Liber Secundus-Liber Tertius, Corinthiaca-Laconica. Toimittanut Hugo Blümner)  O. R. Reisland, 1899.
Pausaniae Graeciae descriptio.  (Volumnis Secundi, Pars Prior, Liber Quartus-Liber Quintus, Messeniaca-Eliaca I. Toimittanut Hugo Blümner)  O. R. Reisland, 1901.
Pausaniae Graeciae descriptio.  (Volumnis Secundi, Pars Posterior, Liber Sextus-Liber Septimus, Eliaca II-Achaica. Toimittanut Hugo Blümner)  O. R. Reisland, 1904.
Pausaniae Graeciae descriptio.  (Volumnis Tertii, Pars Prior, Liber Octavus-Liber Nonus, Arcadica-Boeotica. Toimittanut Hugo Blümner)  O. R. Reisland, 1907.
Pausaniae Graeciae descriptio.  (Volumnis Tertii, Pars Posterior, Liber Decimus, Phocica. Toimittanut Hugo Blümner)  O. R. Reisland, 1910.
Kirjallisuutta > Käännöksiä

Pausanias: Description of Greece.  (Volume I. Books 1–2 (Attica and Corinth). Loeb Classical Library 93)  Cambridge, MA:  Harvard University Press.  (muinaiskreikaksi) (englanniksi)
Pausanias: Description of Greece.  (Volume II. Books 3–5 (Laconia, Messenia, Elis 1). Loeb Classical Library 188)  Cambridge, MA:  Harvard University Press.  (englanniksi)
Pausanias: Description of Greece.  (Volume III. Books 6–8.21 (Elis 2, Achaia, Arcadia). Loeb Classical Library 272)  Cambridge, MA:  Harvard University Press.  (englanniksi)
Pausanias: Description of Greece.  (Volume IV. Books 8.22–10 (Arcadia, Boeotia, Phocis and Ozolian Locris). Loeb Classical Library 297)  Cambridge, MA:  Harvard University Press.  (englanniksi)
Pausanias: Description of Greece.  (Volume V. Maps, Plans, Illustrations and General Index. Loeb Classical Library 298)  Cambridge, MA:  Harvard University Press.  (englanniksi)
Pausanias: Guide to Greece.  (Käännös Peter Levi. Vol. 1 Central Greece)  Penguin, 1984.  ISBN 0-14-044225-1  (englanniksi)
Pausanias: Guide to Greece.  (Käännös Peter Levi. Vol. 2 Southern Greece)  Penguin, 1984.  ISBN 0-14-044226-X  (englanniksi)
Pausanias: Description of Greece.  (Käännös ja selitykset James George Frazer)  London:  Macmillan, 1898.  Teoksen verkkoversio. (englanniksi)
Kirjallisuutta > Muuta kirjallisuutta

Akujärvi, Johanna: Researcher, Traveller, Narrator: Studies in Pausanias' Periegesis.  Stockholm:  Almqvist & Wiksell International, 2005.  ISBN 91-22-02134-5  (englanniksi)
Alcock, S. E. & Cherry, J. F. & Elsner, J.: Pausanias: Travel and Memory in Roman Greece.  Oxford:  Oxford University Press, 2001.  ISBN 0-19-517132-2  (englanniksi)
Arafat, Karim W.: Pausanias' Greece: Ancient Artists and Roman Rulers.  Cambridge:  Cambridge University Press, 1996.  ISBN 0-521-60418-4  (englanniksi)
Frateantonio, Christa: Religion und Städtekonkurrenz: Zum politischen und kulturellen Kontext von Pausanias' Periegese.  (Millennium-Studien 23)  Berlin; New York:  Walter de Gruyter, 2007.  ISBN 978-3-11-020689-0  (saksaksi)
Habicht, Christian: Pausanias' Guide to Ancient Greece.  Berkeley:  University of California Press, 1998.  ISBN 0-520-06170-5  (englanniksi)
Hutton, William: Describing Greece: Landscape and Literature in the Periegesis of Pausanias.  Cambridge:  Cambridge University Press, 2005.  ISBN 0-521-84720-6  (englanniksi)
Pirenne-Delforge, Vincia: Retour à la source: Pausanias et la religion grecque.  (Kernos Suppléments 20)  Liège:  Centre international d’Étude de la religion Grecque Ancienne, 2008.  ISBN 978-296007173-3  (ranskaksi)
Pretzler, Maria: Pausanias: Travel Writing in Ancient Greece.  London:  Duckworth, 2007.  ISBN 978-0-7156-3496-7  (englanniksi)
Aiheesta muualla > Teos

Παυσανίας ὁ περιηγητής: Ἑλλάδος περιήγησις (muinaiskreikaksi)
Pausanias: Description of Greece. Perseus. (muinaiskreikaksi) (englanniksi)
Pausanias: Description of Greece. Theoi. (englanniksi)
Aiheesta muualla > Muuta

Abbenes, Jelle (toim.): Pausanias Project (Arkistoitu – Internet Archive). (hollanniksi) (englanniksi)
Teoksen kansilehti ranskankielisestä painoksesta vuodelta 1731.
Kartta, joka näyttää, mitä Kreikan osaa teoksen mikäkin kirja kuvaa.
Fausta Morganti

| Fausta Morganti> San Marinon kapteenivaltionhoitaja Yhdessä Cesare Gasperonin kanssa |
| --- | --- |
 1. huhtikuuta 2005 – 1. lokakuuta 2005  
Edeltäjä:  Giuseppe Arzilli Roberto Raschi
Seuraaja:  Claudio Muccioli Antonello Bacciocchi
Henkilötiedot
Syntynyt: 20. elokuuta 1944  Città di San Marino, San Marino
Kuollut: 2. helmikuuta 2021 (76 vuotta)  Città di San Marino, San Marino
Kansalaisuus:   sanmarinolainen
Tiedot
Puolue:  PSD
Muut puolueet:  San Marinon kommunistinen puolue
Fausta Simona Morganti (20. elokuuta 1944 – 2. helmikuuta 2021) oli sanmarinolainen poliitikko, joka toimi maansa kapteenivaltionhoitajana eli valtionpäämiehenä vuonna 2005. Hän edusti aluksi San Marinon kommunistista puoluetta ja sittemmin PSD:tä.
Tultuaan valituksi San Marinon suur- ja yleisneuvostoon ensimmäisen kerran vuonna 1974 Morganti oli ensimmäisten naisten joukossa. Hän kampanjoi kiivaasti San Marinon tasavallan yliopiston perustamisen puolesta 1980-luvulla. Morganti ilmoitti jättävänsä politiikan vuonna 2006, koska oli tyytyväinen saavutuksiinsa ja tultuaan valituksi valtionpäämieheksi.
Siviiliammatiltaan Morganti oli kieltenopettaja.
Morganti kuoli 76-vuotiaana 2. helmikuuta 2021 saatuaan koronaviruksen. Hänen muistotilaisuutensa pidettiin 6. helmikuuta. Morgantin 98-vuotias äiti kuoli samana päivänä.
Aiheesta muualla

Morgantin antama haastattelu San Marino RTV -kanavalle vuodelta 2019 (italiaksi)
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa  Italia
Luettelo Saksan ilmavoimien kalustosta

Tämä on luettelo Saksan ilmavoimien nykyisestä kalustosta.
Hävittäjät

| Nimi | Tyyppi | Määrä | Kuva | Huom |
| --- | --- | --- | --- | --- |
| Eurofighter Typhoon | Hävittäjä | 101 |  |  |
| Panavia Tornado IDS | Hävittäjäpommittaja | 83 |  |  |
| Panavia Tornado ECR | Tiedustelukone/hävittäjäpommittaja | 21 |  |  |
Harjoituskoneet

| Nimi | Tyyppi | Määrä | Kuva | Huom |
| --- | --- | --- | --- | --- |
| Northrop T-38A | Suihkuharjoitushävittäjä | 40 |  |  |
| Beechcraft T-6 Texan II | Harjoituskone | 69 |  |  |
Kuljetus- ja tankkauskoneet

| Nimi | Tyyppi | Määrä | Kuva | Huom |
| --- | --- | --- | --- | --- |
| Airbus A310 MRTT | Kuljetus/tankkauskone | 4 |  |  |
| C-160 Transall | Kuljetuskone | 60 |  |  |
| Airbus A310 MRT | Matkustajakone | 2 |  |  |
| Airbus A340 | Matkustajakone | 2 |  |  |
| Airbus A319 | Matkustajakone | 2 |  |  |
| Global 5000 | Matkustajakone | 4 |  |  |
Helikopterit

| Nimi | Tyyppi | Määrä | Kuva | Huom |
| --- | --- | --- | --- | --- |
| CH-53G | Raskas kuljetushelikopteri | 82 |  |  |
| Eurocopter Cougar | Kuljetushelikopteri | 4 |  |  |
| NHI NH90 | Kuljetushelikopteri | 4 |  |  |
Miehittämättömät ilma-alukset

| Nimi | Tyyppi | Määrä | Kuva | Huom |
| --- | --- | --- | --- | --- |
| IAI Heron | Raskas miehittämätön ilma-alus | 1 |  |  |
Ilmatorjunta

| Nimi | Tyyppi | Määrä | Kuva | Huom |
| --- | --- | --- | --- | --- |
| ASRAD Ozelot | Ilmatorjuntaohjusjärjestelmä | 30 |  |  |
| Patriot PAC-3 | Ilmatorjuntaohjusjärjestelmä | 14 |  |  |
| C-RAM MANTIS | Lyhyen kantaman ilmatojuntajärjestelmä | 2 |  |  |
Aseistus > Ohjukset

| Nimi | Tyyppi | Kuva |
| --- | --- | --- |
| AIM-9L/I Sidewinder | Lämpöhakuinen ilmasta ilmaan -ohjus |  |
| IRIS-T | Lämpöhakuinen ilmasta ilmaan -ohjus |  |
| AIM-120 AMRAAM | Tutkahakuinen ilmasta ilmaan -ohjus |  |
| KEPD 350 | Ilmasta laukaistava risteilyohjus |  |
| AGM-88 HARM | Tutkaan hakeutuva ohjus |  |
| GBU-24 Paveway III | Laser-ohjattu pommi |  |
| GBU-54 JDAM | Laser-ohjattu pommi |  |
Karita Tykkä

| Karita Tykkä |
| --- | --- |
 Karita Tykkä
Henkilötiedot
Syntynyt: 22. syyskuuta 1976 (ikä 48) Kuopio
Ammatti:  malli, juontaja, korusuunnittelija, henkinen valmentaja
Siviilisääty:  naimisissa
Puoliso:  Petri Tykkä
Lapset:  yksi poika – Luca (s. 2010)
Karita Hanna-Maria Tykkä (o.s. Tuomola, s. 22. syyskuuta 1976 Kuopio) on suomalainen malli, juontaja, korusuunnittelija ja henkinen valmentaja. Tykkä valittiin Miss Suomeksi vuonna 1997 ja Miss Baltic Seaksi vuonna 1998. Misseytensä lisäksi hän on tehnyt sekä mallin että juontajan töitä. Hän on juontanut monia televisio-ohjelmia, joita ovat muun muassa Noora menee naimisiin, Kaunis olo ja Tosi-tv. Tykkä oli juontajana myös Seinäjoen Tangomarkkinoilla vuonna 2001. Samana vuonna hänellä oli rooli Ponterosa-elokuvassa. Hän on juontanut myös MTV3-kanavalla esitettävää Elixir-ohjelmaa.
Yksityiselämä

Karitan aviomies on lisäravinneyrittäjä Petri Tykkä. Pari avioitui 2008 ja heille syntyi vuonna 2010 poika. Karita Tykkä jätti avioerohakemuksen maaliskuussa 2025. Karita Tykkä valmistui helmikuussa 2016 life coachiksi eli henkiseksi valmentajaksi.
Teokset

Tykkä, Karita & Ala-Seppälä, Sanna & Lähteenmäki, Ulla-Maija: Raakaa ja makeaa: Herkullisimmat raakajälkiruoat.  Helsinki:  Tammi, 2014.  ISBN 978-951-31-7682-2
Tykkä, Karita: Hyvää huomenta: Raakaruokaa ihaniin hetkiin.  Helsinki:  Cozy Publishing, 2014.  ISBN 978-952-7054-04-8
Tykkä, Karita: Lautasellinen kauneutta : syö olosi hyväksi ja hehkeäksi.  Helsinki:  Cozy Publishing, 2015.  ISBN 978-952-7054-13-0
Tykkä, Karita: Sokeriton : herkkuja ilman valkoista sokeria.  Helsinki:  Cozy Publishing, 2016.  ISBN 978-952-7054-24-6
Tykkä, Karita: Hyvä elämä : rakkaudella Karita.  Helsinki:  Readme.fi, 2019.  ISBN 978-952-321-921-2
Tykkä, Karita: Hyvä elämä : ravintoa keholle ja mielelle.  Helsinki:  Readme.fi, 2020.  ISBN 978-952-373-042-7
Tykkä, Karita: 7 päivän detox by Karita : seitsemässä päivässä kohti raikasta ja ihanaa oloa.  Helsinki:  Readme.fi, 2021.  ISBN 978-952-373-349-7
Tykkä, Karita: Hyvä elämä : tasapainon voima.  Helsinki:  Readme.fi, 2022.  ISBN 978-952-373-257-5
Tykkä, Karita: Karitan parhaat reseptit.  Helsinki:  Readme.fi, 2022.  ISBN 978-952-373-503-3
Aiheesta muualla

Karita Tuomola Internet Movie Databasessa. (englanniksi)
Karita Tuomola Elonetissä.
| --- | --- |
Auktoriteettitunnisteet: Henkilöt :  Elonet
Loppuasukas

| Loppuasukas Asa |
| --- | --- | --- |

Studioalbumin tiedot
 Äänitetty : 2007–2008
 Julkaistu: 16. huhtikuuta 2008 (CD) 2008 (LP)
 Tuottaja(t): Jätkäjätkät
 Tyylilaji: rap
 Kesto: 48.47
 Levy-yhtiö: Roihis Musika
Listasijoitukset
  Suomen virallinen lista: 4.
Asan muut julkaisut
| Foetida-Pro Promo 2007 | Loppuasukas 2008 | Via Karelia 2009 |
Loppuasukas on suomalaisen rap-artisti Asan neljäs albumi, joka julkaistiin Roihis Musika -merkillä 16. huhtikuuta 2008.